آذربایجان میلت وکیلی قنیره پاشایئوا، آذربایجانین، ترور هؤرگوت‌لری ایله مباریزه‌ده تورکیه‌نین یانیندا اولدوغونو سؤیله‌دی.
پاشایئوا، "تورکیه‌نی ضعیفله‌ده‌جک کیم اولورسا اولسون، هانسی ترور هؤرگوتو اولورسا اولسون فرق ائتمز، بو ترور هؤرگوت‌لری‌نین هامیسییلا مباریزه‌ده آذربایجان تورکیه‌نین یانیندا‌دیر. آذربایجان، بوتون اولوسلارآراسی پلاتفورم‌لاردا تورکیه ایله بیرلیکده بو ایشلری حیاتا گئچیریر. تورکیه‌یه قارشی ائدیلمیش ترور فعالیتینی آذربایجانا قارشی دا ائدیلمیش کیمی بیلیریک، حس ائدیریک" دئدی.
مختلیف آچیلیش و پروگرام‌لارا قاتیلماق اوزره نئوشهیره گلن پاشایئوا، اوچ حصار بلدیه‌سینده، فتح‌الله‌چی ترور هؤرگوتونه قارشی مباریزه‌ده آذربایجان دؤولتی‌نین حساس داوراندیغینی بیلدیردی.
پاشایئوا، آذربایجا‌نین گئچمیش‌دن بری اورتایا دقیق بیر توتوم قویدوغونو و تورکیه علیه‌ینه ائدیله‌جک هر جور فعالیتین قارشی‌سیندا اولماغا داوام ائده‌جک‌لرینی ایفاده ائده‌رک، "آذربایجاندا، تورکیه دؤولتی، تورک میلتی و بورا‌داکی اینسانیمیزین علیه‌ینه هئچ بیر فعالیت اولابیلمز. بونو ائتمک ایسته‌ین‌لره ایجازه وئریلمیر" دئیه دانیشدی.
آذربایجان پرزیدنتی ایلهام علی‌یئوین، "تورکیه‌نین گوجو بیزیم گوجوموزدور" سؤزونو خاطیرلا‌دان پاشایئوا، تورکیه‌نی ضعیفلتمک مقصدی گودن ترور هؤرگوت‌لری و دستکچی‌لری‌نین قارشی‌لاریندا آذربایجان دؤولتینی تاپا‌جاق‌لارینی وورغولادی.
پاشایئوا، تورکیه‌نین ضعیفلمه‌سی‌نین اؤزلرینه ده ضرر وئرجیینه ایشاره ائده‌رک، "آذربایجان گوجلنیرسه تورکیه‌نین گوجودور. آذربایجان ضعیفله‌سه گونئی قافقازدا تورکیه‌نین گوجو ضعیفلمیش اولور. تورکیه‌نی ضعیفله‌ده‌جک کیم اولورسا اولسون، هانسی ترور هؤرگوتو اولورسا اولسون فرق ائتمز، بو ترور هؤرگوت‌لری‌نین هامیسییلا مباریزه‌ده آذربایجان تورکیه‌نین یانیندا‌دیر. تورکیه‌یه قارشی ائدیلمیش ترور فعالیتینی آذربایجانا قارشی دا ائدیلمیش کیمی بیلیریک، حس ائدیریک" دئدی.
